***Salonta og Szabo Miklos Memorial competition i Romania.***

*2 fly-hungrige modellflygere, Dag Larsen og Vegar Nereng tok turen til Romania for å delta i  
to world-cupèr 7 og 8 mai. Det var meldt bra vær, så vi gledet oss til å møte igjen hele  
«den europeiske familien» i friflukt. Vi reiste med Norwegian og tok ut leiebil i Budapest, og kjørte  
en 30 mil sørøstover til Romania, nærmere bestemt Salonta, med overnatting hos Dag sitt stam-hotell «Slavia hotell og restaurant», der ble vi godt oppvartet.  
 *

*Vi var svært spent på arrangementet, da vi så at 180 var påmeldt. Vi har hatt litt forskjellige opplevelser akkurat med gjennomføringen. 7 flygere på hver pole, og 75-90 minutters runder.  
Vi gjennomførte den Norske modellen for start-rekkefølge, der alle syv måtte trekke sin start posisjon, for deretter å rykke opp en plass for hver omgang.  
(nr1- rykket ned til syv, og så oppover igjen)  
Dett må jeg si fungerte meget godt, og alle var innstilt på å være klar på startstrek når forrige   
flyger hadde landet. Dette sammen med et fantastisk fly felt gjorde denne weekend til paradis på jord.*

*Vi startet optimistisk, men dessverre for Dag, misset han allerede i første omgang, da termikk indikasjonen slo ut feil. Jeg kom greit gjennom de innledende rundene og var klar for finale.  
Der var vi 26 som skulle kjempe i en 8 min.max- runde. Tre greide kravet og fløy siste finale   
på søndag morgen, mens min plassering ble en hederlig 15.plass.*

* *

*Neste dag startet neste konkurranse kl 11:00 lokal tid, litt sent på dag tenkte vi da 5 runder +  
flyoff skulle gjennomføres før mørkets frembrudd.  
Vi kom greit i gang, med nye samarbeids partnere som fikk en kjapp forklaring på start rekkefølge.*

*Det var tidvis litt sløret sol og lite vind, noe som gjorde dette til en vanskelig oppgave til tider.  
I 4.runde ble Dag litt for sen på termikk bobla og kom rett inn i synk, og da er ikke maksen mulig å redde.*

*Jeg fløy stødig gjennom dagen, og hadde noen kjempe bobler til tider, så igjen var jeg klar for finale sammen med 18 stk. Vi skulle nå fly 6 minutter og så 10 minutters omganger.  
De fleste greide 6 minutt, så det stod 14 stk. klare for 10.minutter maksen. Denne var det ingen som greide, men vår venn fra Polen Adam Krawiec vant med 7:14 gratulerer. Jeg greide en grei 10.plass,  
og var fornøyd med finaleplass i disse to stevnene.  
Det ble mørkt innen premiene ble delt ut, men arrangørene skal i år få ros for godt gjennomførte  
stevner.*

*Så ble det en bedre middag på hotellet, før vi pakket utstyret klart til tidlig avreise neste morgen.  
Alt fungerte bra, så stor takk til reiseleder Dag.*

*Ref: Vegar Nereng.*